నాలాయిర దివ్య ప్రబంధం

నాలాయిర దివ్య ప్రబంధం 8 వ శతాబ్దానికి ముందు, పండ్రెండు మంది ఆళ్వారులు రచించిన 4000 పాశురాల సమాహారం. తమిళంలో నాలాయిర మనగా నాలుగువేలు. 9 వ శతాబ్దంలో నాథముని వీటిని క్రోడీకరించాడు. నారాయణుని, అతని అనంత రూపాలను కీర్తించే ఈ దివ్య ప్రబంధాన్ని ఆళ్వారులు పెక్కు దేవాలయాల్లో గానం చేశారు. అలా గానం చేయబడిన ప్రాంతాలను దివ్య దేశములు అని అంటారు. దక్షిణభారతంలో ముఖ్యంగా తమిళనాడులో దివ్య ప్రబంధాన్నివేదాలతో సమంగా పరిగణిస్తారు. అందుకే దీనిని ద్రావిడ వేదం అని అన్నారు. శ్రీరంగం మొదలైన ఎన్నో దేవాలయాలలో ప్రతినిత్యం విధిగా ఈ దివ్య ప్రబంధాన్నిఉచ్చరించడం భగవత్సేవలో ఒక ముఖ్యమైన భాగం. 4000 పాశురాల్లో 1100 పైచిలుకు పాశురాలు తిరుక్కురుగూరుకు చెందిన నమ్మాళ్వారు రచించాడు. వీటినే తిరువాయ్‌మొళి అని కూడా పిలుస్తారు. 
తిరువాయ్‌మొళి అనగా, పవిత్రమైన నోటి నుండి వెలువడే మాటలు అని అర్థం. ఇందులో నమ్మాళ్వారు తనను తాను, కృష్ణుని ప్రేమకై తపించే ఒక గోపికగా అభివర్ణించుకుంటాడు.

 సంకలన నేపథ్యం 

ఎక్కడో పోయినవనుకున్న దివ్య ప్రబంధ పాశురాలను నాథముని సేకరించి, సంకలన పరిచాడు. నాథముని ఇప్పటి కాట్టు మన్నార్ కోయిల్ అయిన వీరనారాయణ పురంలో జన్మించాడు. ఆళ్వారులలో చివరి వాడైన తిరుమంగై ఆళ్వారుకు నాథమునికి మధ్య ఎంతో కాలవ్యత్యాసం ఉంది. ఈ మధ్య కాలంలో ఆ 4000 పాశురాలేమైనవో ఎవరికీ తెలియదు.

ఒకసారి నాథముని కుంభకోణంలో నమ్మాళ్వారు యొక్క ఆరావముదెను ప్రజలు గానం చేస్తుండగా విన్నాడు. అందులోని ఒక పాశురంలో ఆయిరత్తుల్ ఇప్పత్తుల్ ( తమిళం : వేయిలో ఈ పది ) అని ఉంది. అయితే మిగతా 990 పాశురాలు ఏమైనట్టు ? నాథముని ప్రజలను విచారించి నమ్మాళ్వార్ స్వస్థలమైన తిరుక్కురుగూరుకు వెళ్ళాడు. అక్కడి ప్రజలు, నమ్మాళ్వారు శిష్యుడైన మధురకవి ఆళ్వారు రచించిన 11 పాశురాల గురించి చెప్పారు. అలాగే వారు నాథమునిని, నమ్మాళ్వారు స్వస్థలానికి వెళ్ళి ఈ 11 పాశురాలను 12000 సార్లు ఉచ్చరించమని సలహా ఇస్తారు. నాథముని అలాగే చేస్తాడు. అప్పుడు నమ్మాళ్వారు సంతోషించి, తన 1000 పాశురాలనే కాక, మిగతా ఆళ్వారులు రచించిన పాశురాలతో సహా, మొత్తం 4000 పాశురాలను ప్రసాదిస్తాడు.

 పాశురాల సంఖ్య 

వివిధ ఆళ్వారుల పాశురాల సంఖ్య క్రింది జాబితాలో ఇవ్వబడింది. పదకొండు మంది ఆళ్వారులు తమ పాశురాలలో శ్రీమన్నారాయణుని దివ్యావతారములను కీర్తించారు. కాని మధురకవి ఆళ్వారు మాత్రం తన గురువైన నమ్మాళ్వారునే స్తుతించాడు. 
 క్ర.సం.  ప్రబంధం పేరు ---  మొదటి పాశురం సంఖ్య  చివరి పాశురం సంఖ్య  మొత్తం పాశురాలు  గానం చేసిన ఆళ్వారు 1  పెరియాళ్వార్ తిరుమొళి 1  473  473 పెరియాళ్వార్/ విష్ణుచిత్తుడు2తిరుప్పావై47450330 ఆండాళ్3నాచియార్ తిరుమొళి504646143 ఆండాళ్4 పెరుమాళ్ తిరుమొళి647 	751 	105 కులశేఖరాళ్వార్5 తిరుచ్చంద విరుత్తమ్752 	871 	120 తిరుమళిశై ఆళ్వార్6 	తిరుమాలై 	872 	916 	45 తొండరడిప్పొడియాళ్వార్ 7 	తిరుప్పళ్ళియెడుచ్చి 	917 	926 	10 తొండరడిప్పొడియాళ్వార్ 8 	అమలనాది పిరాన్ 	927 	936 	10 తిరుప్పానాళ్వార్9 	కణ్ణినున్ శిరుత్తాంబు 	937 	947 	11 మధురకవి ఆళ్వార్10 	పెరియ తిరుమొళి 	948 	2031 	1084 తిరుమంగై ఆళ్వార్11 	కురుంతాండగం 	2032 	2051 	20 తిరుమంగై ఆళ్వార్12 	నెడుంతాండగం 	2052 	2081 	30 తిరుమంగై ఆళ్వార్13 	ముదల్ తిరువందాది2082 	2181 	100పొయ్‌గై ఆళ్వార్14 	ఇరండాం తిరువందాది2182 	2281 	100భూదత్తాళ్వార్15 	మూండ్రాం తిరువందాడి 	2282 	2381 	100పేయాళ్వార్ 16 	నాన్ముగన్ తిరువంతాడి 	2382 	2477 	96తిరుమళిశై ఆళ్వార్17 	తిరువిరుత్తం 	2478 	2577 	100నమ్మాళ్వార్18 	తిరువాశిరియం 	2578 	2584 	7నమ్మాళ్వార్19 	పెరియ తిరువందాది2585 	2671 	87నమ్మాళ్వార్20 	తిరువెళుక్కుర్రిరుక్కై 	2672 	2672 	1తిరుమంగై ఆళ్వార్21 	సిరియ తిరుమడల్ 	2673 	2712 	40తిరుమంగై ఆళ్వార్22 	పెరియ తిరుమడల్ 	2713 	2790 	78తిరుమంగై ఆళ్వార్23తిరువాయ్మొళి 	2791 	3892 	1102నమ్మాళ్వార్24 	రామానుజ నూరందాది 	3893 	4000 	108తిరువరంగతముదనార్మొత్తం పాశురాలు 			 4000

ఇవి కూడా చూడండి
 అరైయర్ సేవై (ఆంగ్ల వికీలో) 
 ఆళ్వారులు
 వైష్ణవ దివ్యదేశాలు

 మూలాలు 

 బయటి లింకులు 
 ప్రబంధం - ఉపోద్ఘాతం.
 థూనిళా ముర్రం 40 వ భాగం.
 నాథమునికి నివాళి
 నాలాయిర దివ్య ప్రబంధము - అనువాదం
 ఆళ్వారుల పాశురాలు